રાષ્ટ્રીય સ્વયંસેવક સંઘ અને ભારતીય જનતા પાર્ટી ઘણા સમયથી અયોધ્યામાં રામ મંદિર બનાવવાનું સમર્થન કરતા આવ્યા છે. ભાજપ પોતાના ચૂંટણી ઘોષણાપત્રમાં પણ આને શામેલ કરતી આવી છે. જો કે એવુ જોવામાં આવ્યુ છે કે ભાજપના સત્તામાં હોવા પર પાર્ટી અને તેની સાથે જોડાયેલા સંગઠન લગભગ આ મુદ્દે નરમ વલણ અપનાવી લે છે. મોહન ભાગવતે આ મુદ્દે ઘણુ આક્રમક વલણ બતાવ્યુ છે. દશેરા રેલીમાં રાષ્ટ્રીય સ્વયંસેવક સંઘ પ્રમુખ મોહિન ભાગવતે કહ્યુ કે રામ મંદિર બનવુ જરૂરી છે. એના માટે કોઈ પણ રીતે રસ્તો કાઢવામાં આવે. સરકારે આના માટે કાયદો બનાવવો જોઈએ. ભાગવતના આ વલણના ઘણા અર્થ નીકળે છે.